দেশজুড়ে ৫০০ ও ১০০০ টাকার নোট বাতিল হয়ে যাওয়ায় ছোট ব্যবসায়ীরা প্রবল সমস্যার সম্মুখীন হয়েছে। অন্যদিকে, দক্ষিণ এশিয়ার বৃহত্তম রেডলাইট এলাকা সোনাগাছির যৌনকর্মীরা এই বাতিল হয়ে যাওয়া টাকা গ্রহণ করেই অভুতপূর্ব ব্যবসা করছে।
‘দুর্বার মহিলা সমন্বয় কমিটি’র পক্ষ থেকে একজন মেন্টরের কথায়, যেসব যৌনকর্মীরা ৫০০ বা ১০০০ টাকা নিয়ে থাকেন তাঁরা সেই অর্থে কোনও সমস্যার সম্মুখীন হননি। তাঁরা দিনভর ৫০০ ও ১০০০ টাকার নোট গ্রহণ করেছেন। কিন্তু, যে যৌমকর্মীরা সাধারণত ৩০০ বা ৪০০ টাকা নেন তাঁরাই সমস্যা মুখে পড়েছিলেন প্রবলভাবে। কারণ, তাঁদের কাছে আগত কাস্টমারদের সংখ্যা অন্যান্য দিনের তুলনায় শেষ তিন-চারদিন ছিল অনেক কম। ‘দুর্বার মহিলা সমন্বয় কমিটি’র পক্ষ থেকে আরও জানানো হয়েছে যে, তাঁদের অধীনে রেজিস্ট্রি করা প্রায় এক লক্ষ তিরিশ হাজার যৌনকর্মী রয়েছে। সম্ভাব্য কাস্টমারেরা প্রথমেই এসে জানতে চাইছেন যে যৌনকর্মীরা ৫০০ ও ১০০০ টাকার নোট নিচ্ছেন কি না। 
আরও পড়ুন
২০০০ টাকার নোটে এই ছাপার ভুল খেয়াল করেছেন? ভিতরের খবর কিন্তু অন্য
নয়া নোট জাল করা কঠিন! কিন্তু ২০০০ টাকার জাল নোট এবার ইন্টারনেটে!
সোনাগাছির যৌনকর্মীরা ঊষা মাল্টিপার্পাস কো-অপারেটিভ ব্যাঙ্কে টাকা রাখেন। এই ব্যাঙ্কটি যৌনকর্মীদের দ্বারাই গঠিত এবং যৌনকর্মীদের দ্বারাই পরিচালিত হয়ে থাকে। এখনও পর্যন্ত পাওয়া খবর অনুযায়ী, গত দু‘দিন ধরে যৌনকর্মীরা সেই ব্যাঙ্কে ৫৫ লক্ষ টাকা জমা করেছেন। টাকা অচল হওয়ায় অন্যান্য ব্যবসায়ীদের যখন মাথায় হাত তখন, সোনাগাছি চুটিয়ে ব্যবসা করে নিয়েছে।